38-jarige vas wat glo oor diefstal jokArgieffoto ŉ 38-jarige man is in hegtenis geneem op aanklag dat hy ŉ vals saak wou oopmaak, het die polisie in KwaZulu-Natal Dinsdag gesê. Die polisie in ŉ verklaring gesê die verdagte het aangevoer hy het op 3 Augustus sy motor naby die M4-snelweg parkeer om werkers by ŉ plaaslike konstruksieperseel te betaal. Terwyl hy na die werkers toe gestap het, het twee gewapende rowers hom oorval wat hom van ŉ sak en sy selfoon beroof het. Die man het aangevoer die twee het met die sak vol geld in ŉ wegkomvoertuig van die toneel gevlug. “ŉ Saak van gewapende roof is by Durban-Noord-polisiestasie aanhangig gemaak vir ondersoek. Deur die loop van die ondersoek het die ondersoekbeampte vinnig bepaal dat die verdagte se storie nie ooreenstem met die beskikbare bewyse nie en dat die saak vals is.” Die man staan tereg op aanklag van dwarsboming van die gereg. Hy sal binnekort in die Durban-landdroshof verskyn.